Pârtiile din țară, luate cu asalt și în martie. Unde se mai poate schia
În Poiana Brașov s-au bucurat, în tihnă, de cât mai multe ture. În timp ce la Păltiniș, schiorii și nu numai s-au întrecut într-un concurs ieșit din tipare.
Spre bucuria schiorilor, temperaturile scăzute din ultimele două zile au permis să se poată produce zăpadă sus, în Masivul Postăvaru.
Femeie: "Nu foarte bună zăpada, dar e o plăcere să schiem chiar în martie."
Schiorii s-au bucurat că au avut în sfârșit pârtia liberă.
Mulți turiști au urcat doar pentru poze cu zăpadă, ori ca să admire peisajul de la terasă.
Unii turiști din Thailanda au zărit din oraș crestele pudrate ale munților și au vrut neaprat să meargă mai aproape.
Pârtia rezistă și la Păltiniș, în Sibiu. Dar sâmbătă, aici a fost amenajat și un bazin.
37 de tineri, unii costumați în fel de fel de personaje trăznite, s-au întrecut într-un concurs neobișnuit: de pe pârtie au plonjat în apă. Fie direct cu schiurile sau cu placa, fie la bordul unor ambarcațiuni improvizate. O grădină Zoo, de pildă, s-a împotmolit înainte să ajungă în apă.
În cazul celor care au participat pe schi sau placă s-a premiat cea mai lungă alunecare.
Iar la ambarcațiuni a contat enorm impresia artistică.